Batho ba le bantsi ba ba rapelang Marea ba ile ba rutiwa gore ba ka kgona go bona masego fa ba ka nna ba boaboeletsa mafoko a a rileng mo dithapelong tsa bone—dithapelo tse di jaaka Galaletsa Marea, Thapelo ya Rara wa rona le tse dingwe. Buka ya Symbols of Catholicism ya re mo Bakatoliking, “ga go pelaelo gore tsela e e tlwaelegileng thata ya go obamela Marea ke ya go dirisa rosari.” Rosari e dirisiwa mo bodumeding go tlotla Lekgarebana Marea. Mme lefoko leo le kaya gape dibaga tse di dirisiwang go bala dithapelo. Yone buka eo e tlhalosa jaana: “Setlhopha sa ditalama di le tlhano tse di kgaoganngwang ke talama e le nngwe di supa gore motho o tla boeletsa dithapelo tsa ‘Galaletsa Marea’ di le 50, di le tlhano tsa ‘Rara wa Rona,’ le di le tlhano tsa ‘A go Galalediwe Rara.’” A Modimo o amogela dithapelo tse di rapelwang go dirisiwa rosari?